Rikunarita-ORG/Wikinium huggingface dataset:
# Lauik Mediterania

Citra satelit
**Lauik Tangah**, kadang disabuik **Lauik Mediterania** ('Mediterrania' baarati 'darek/nagari tangah') adolah lauik antarbenua nan talatak antaro Eropa di utara, Afrika di selatan, jo Asia di timur, mancakup wilayah salaweh 2,5 juta km².

Pado maso lalu, lauik ko marupokan jalur lalu lintas nan padek, mamungkinkan padagangan jo patukaran budayo antaro urang Mesir, Yunani Kuno, Romawi Kuno, jo Timur Tangah. Sijarah Mediteranian baparan pantiang untuak pamulaan jo pakambangan Paradaban Barat.

## Geografi

Lauik Tangah diubuangkan ka Samudra Atlantik dek Salek Gibraltar di barat jo Lauik Marmara sarato Lauik Hitam, dek Salek Dardanella jo Bosporus, baurutan, di timur. Lauik Marmara biasonyo dianggap bagian dari Lauik Tangah, akan tetapi indak mancakup Lauik Hitam. Tarusan Suez di tanggara mangubuangkan Lauik Tangah jo Lauik Merah.

Pasang-suruik di Lauik Tangah sangaik tabatek karano hubuangan nan sampik jo samudra.

Iklim Lauik Tangah biasonyo musim dingin nan basah jo musim paneh nan paneh jo kariang. Tumbuahan spesial daerah iko adolah zaitun, anggur, jeruk, *tangerine*, jo *cork*.

Nagara nan bagaris pantai jo Lauik Tangah adolah :

### Pulau-pulau

Pulau gadang di Lauik Tangah:

* Siprus, Kreta, Euboea dan Rhodos di timur Lauik Tengah
* Sardinia, Korsika, Sisilia, dan Malta di tangah Lauik Tengah
* Ibiza, Mallorca dan Minorca (Kepulauan Balearik) di barat Lauik Tengah

## Caliak pulo

* Palabuahan di Valencia
* Dataran randah Mediteranea
* Familial Mediterranean fever
* Sijarah Mediterania
* Holy League (Mediterania)
* Lauik Seto Inland, dijuluki Lauik Tengahnya Jepang
* Tarusan Suez

## Pautan lua

* (Inggirih) Environment and Development in the Mediterranean Region Archived 2005-08-24 di Wayback Machine.
* (Inggirih) cevennes mediterranean tourism
# Tarusan Suez

**Tarusan Suez** (bahaso Arab: قناة السويس‎, *Qanā al-Suways*), di sabalah barat Semenanjung Sinai, marupoan tarusan kapal sapanjang 163 km yang talatak di Mesir, manghubuangan Palabuhan Said (*Būr Sa'īd*) di Lauik Tangah jo Suez (*al-Suways*) di Lauik Merah. Tarusan Suez diresmian taun 1869 yang dibangun dek prakarsa insinyur Parancih yang banamo Ferdinand Vicomte de Lesseps.

Tarusan ko mambuliahan transportasi aia dari Eropa ka Asia tanpa mangalilingi Afrika. Sabalum adonyo kanal ko, sajumlah transportasi dilakuan jo cara mangosongan kapa sarato mambaok barang-barangnyo liwaik darek antaro Lauik Tangah jo Lauik Merah.

Tarusan ko tadiri dari duo bagian, utara jo selatan Danau Great Bitter, manghubuangan Lauik Tangah ka Taluak Suez.

Dalam era Parang Dunia I tarusan Suez yang wakatu itu barado di bawah kakuasan Inggris, disarang dek pasukan Jerman jo Turki Ottoman. Posisi Suez yang strategis ko yaitu manghubuangan Lauik Mediterania ko Lauik Merah, manjadian tarusan ko objek yang diparabuikan dek pasukuan Sekutu jo poros.

Peta tarusan Suez dari Port Said di utara sampai Suez di selatan
Katiko Mesir dipimpin Presiden Gamal Abdul Nasir, tarusan Suez pado tanggal 26 Juli 1956 dinasionalisasi pihak Mesir. Hal itu mamicu tajadinyo krisis Suez dek karano Parancih indak tarimo Suez dikuasai dek Mesir. Pado tanggal 29 Oktober 1956 tajadi sarangan gabuangan dari Israel, pasukan Inggris jo Parancih di Mesir. Malalui intervensi dari PBB, konfrontasi nan tajadi tu dapek barakhia relatif capek sahinggo kampanye parang pado 22 Desember 195 dievakuasi baliak.

Pado tanggal 9 Juni 1967 tajadi Parang Anam Hari yang mandorong Israel menguasai Suez baliak. Tarusan Suez tetap tatutuik untuak pangiriman dari Mesir sarato manampekan di pabatasan antaro Mesir jo Israel. Israel mandirian sabuah garih patahanan, yaitu garih Bar-Lev dsarato manguasoi Samananjuang Sinai. Dalam parang Yom Kippur, pado tanggal 6 Oktober 1973 Suez berhasil dikuasoi dek pasukan Mesir. Tapi pado akhianyo Israel berhasil pulo mangalahan Mesir dalam sarangan balasan pado 16 Oktober 1973, Israel manyubarangi Suez jo mambuek sabuah jambatan di ateh kanal. Pado akhia parang Yom Kippur, maskipun Mesir kalah sacaro militer tapi manang sacaro diplomatik sahinggo saluruah saluran Suez jo Samenanjuang Sinai barado di bawah kandali Mesir baliak. Sasudah ditutuik samantaro, akhianyo tarusan Suez dibukak baliak untuak umum lpado tahun 1975.

## Rujuakan

## Caliak pulo

* (Inggirih) *Constantinople Convention of the Suez Canal* di Wikisource

## Pranala lua

* (Inggirih) Darius the Great's Suez Inscriptions Archived 2010-03-27 di Wayback Machine.
* (Inggirih) Constantinople Convention of the Suez Canal, 1888
* (Inggirih) El Ferdan railway bridge Archived 2005-11-24 di Wayback Machine.
* (Inggirih) **Encyclopaedia of the Orient:Suez Canal* Archived 2018-09-25 di Wayback Machine. Archived 2018-09-25 di Wayback Machine.
# Jazirah Arab

Samananjuang Arab
**Jazirah Arab** adolah jazirah atau samenanjuang nan gadang nan di Asia Barat Dayo, nan talatak di pasimpangan Afrika jo Asia. Sacaro politik, Jazirah Arab tadiri dari 7 nagara:

* Arab Saudi
* Kuwait
* Yaman
* Oman
* Uni Emirat Arab
* Qatar
* Bahrain
# Lauik Sirah

Lauik Sirah
**Lauik Sirah** adolah taluak nan talatak di Timur Tengah nan mamisahan banua Asia jo banua Afrika. Lauik Sirah punyo panjang 1.900 km jo leba 300 km.

## Geografi

Sacaro geografis, Lauik Sirah marupoan taluak nan bahubungkan langsuang jo Lauik Arab di sisi selatan. Di sapanjang paraiaran Lauik Sirah, ado babarapo negara yaitu Arab Saudi, Mesir, Sudan, Eritrea, jo Ethiopia atau nan biaso disabuik Negara-negara Maghribi. Sadangkan di sabalah utara, ado Tarusan Suez nan manghubungkan Laut Sirah jo Mediterania. Leba Lauik Sirah iko mancapai jarak 300 km, sadangkan panjang sisi pesisia Lauik Sirah mancapai jarak kiro-kiro 1.900 km. Untuak kadalamannyo lauik iko, titik paliang dalam Lauik Sirah kiro-kiro 2.500 meter di bawah pamukaan lauik.

## Fisik

Lauik Sirah nan di ambiak dari Jeddah
Suhu pamukaan lauik iko biasonyo kiro-kiro 21-25°C jo jarak pancaliakan 200 m. Warna Lauik Sirah adolah biru jo sabagian nan lainnyo indak bawarna atau disabuik pulo bening. Lauik Sirah ko di dalamnyo banyak alang-alang jo ganggang. Pado musim paneh, aia Lauik Sirah ko nampak agak sirah karano warna dari alang-alang, ganggang, sarato ekosistem nan ado di bawahnyo.

## Hidrologi

Aia nan ado di Lauik Sirah ko indak ado nan barasa dari sungai jo saia hujan, malainkan masuak dari aliran saluran timur Selat Bab el-Mandeb dari Taluak Aden. Aliran iko didoromg ka utara dek angin nan ado di dakek situ jo mahasiakan pola sirkulasi jo tingkek kaasinan nan randah ( tingkek kaasianannyo rato-rato 0,036). Aia nan barasa dari Taluak Suez punyo tingkek kaasinan kiro-kiro 0,040, sabagiannyo dek manguap. Aia nan banyak ko pai ka arah selatan dan maanok di bawah pearairan Lauik Sirah ko. Di bawah zona papindahan nan mamanjang kiro-kiro 300 sampai 1.300 kaki, kondisi aia distabilkan sakitar 72 ° F (22 ° C) jo tingkek kaasianan hampia 0,041. Aia dasar nan mangalia ka selatan, tumpah di ambang di Bab el-Mandeb.

## Pariwisata

Kota-kota nan ado di pasisia Lauik Sirah ko ado : Jeddah, Sharm el Sheikh, Palabuhan Sudan, jo Eilat. Pado 1950-an, Hans Haas manamuan basonyo Lauik SIrah ko bisa sabagai tampek manyalam, kamudian Jaques-Yves Costeau manyabuikan sarupo itu pulo.

## Negara nan babatehan

Nagara-nagara nan babatehan jo Lauik Merah adolah :

### Afrika

* Djibouti
* Eritrea
* Mesir
* Sudan

### Asia

* Palestina
* Saudi Arabia
* Yaman
* Yordania

## Rujuakan